OpenLLM-France/wikimedia huggingface dataset:
# Canastota

Canastota és una població dels Estats Units a l'estat de Nova York. Segons el cens del 2000 tenia 4.425 habitants.

## Demografia

Segons el cens del 2000, Canastota tenia 4.426 habitants, 1.872 habitatges, i 1.173 famílies. La densitat de població era de 514,6 habitants/km².
Dels 1.872 habitatges en un 29,6% hi vivien nens de menys de 18 anys, en un 45,9% hi vivien parelles casades, en un 11,9% dones solteres, i en un 37,3% no eren unitats familiars. En el 32,2% dels habitatges hi vivien persones soles el 17,6% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,36 i el nombre mitjà de persones que vivien en cada família era de 2,96.
Per edats la població es repartia de la següent manera: un 25,3% tenia menys de 18 anys, un 7,2% entre 18 i 24, un 28,7% entre 25 i 44, un 20,9% de 45 a 60 i un 17,9% 65 anys o més.
L'edat mediana era de 37 anys. Per cada 100 dones de 18 o més anys hi havia 86,7 homes.
La renda mediana per habitatge era de 34.155 $ i la renda mediana per família de 43.049 $. Els homes tenien una renda mediana de 31.296 $ mentre que les dones 24.047 $. La renda per capita de la població era de 16.324 $. Entorn del 10% de les famílies i el 14,8% de la població estaven per davall del llindar de pobresa.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Canastota». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Canastota». American Fact Finder. Oficina del Cens dels Estats Units, 12-01-2010.
# Iana (Magadan)

* Per a altres significats, vegeu «Iana».
Iana (en rus: Яна) és un poble (possiólok) de l'óblast de Magadan, a Rússia, que el 2018 tenia 98 habitants.

## Referències

* ↑ Расположения посёлка Яна
# Natació als Jocs Olímpics d'Estiu de 1932 - 200 metres braça femenins

Natació als Jocs Olímpics d'Estiu de 1932 :
| Lliures |||||
| 100 metres | homes | dones |
| 400 metres | homes | dones |
| 1.500 metres | homes | |
| Esquena |||||
| 100 metres | homes | dones |
| Braça |||||
| 200 metres | homes | dones |
| Relleus lliures |||||
| 4×100 metres | | dones |
| 4×200 metres | homes |
| < 1928 1936 > |||||
Els 200 metres braça femenins va ser una de les onze proves de natació que es disputaren als Jocs Olímpics d'Estiu de Los Angeles de 1932. La competició es disputà entre el 6 i el 12 d'agost de 1932. Hi van prendre part 11 nedadores procedents de 7 països.

## Medallistes

| Or | Plata | Bronze |
| Clare Dennis (AUS) | Hideko Maehata (JPN) | Else Jacobsen (DEN) |

## Rècords

Aquests eren els rècords del món i olímpic que hi havia abans de la celebració dels Jocs Olímpics de 1932.
| Rècord del Món | 3' 03.4" | Else Jacobsen | Estocolm (SWE) | 11 de maig de 1932 |
| Rècord Olímpic | 3' 11.2" | Hilde Schrader | Amsterdam (NED) | 8 d'agost de 1928 |
En la primera semifinal Clare Dennis va establir un nou rècord olímpic amb un temps de 3' 08.2". En la final ella mateixa va millorar aquest rècord amb un temps de 3' 06.3".

## Resultats
### Semifinals

Es van disputar el dissabte 6 d'agost de 1932. Les dues millors nedadores de cada sèrie i la millor tercera passaven a la final.
Semifinal 1
| Posició | Nedadora | Temps | Qual. |
| 1 | Clare Dennis (AUS) | 3:08.2 | QQ OR |
| 2 | Margaret Hoffman (USA) | 3:14.7 | QQ |
| 3 | Dorothy Prior (CAN) | 3:33.2 | |
Semifinal 2
| Posició | Nedadora | Temps | Qual. |
| 1 | Else Jacobsen (DEN) | 3:12.1 | QQ |
| 2 | Ann Govednik (USA) | 3:15.9 | QQ |
| 3 | Cecelia Wolstenholme (GBR) | 3:24.5 | |
| 4 | Janet Sheather (CAN) | 3:46.1 | |
Semifinal 3
| Posició | Nedadora | Temps | Qual. |
| 1 | Hideko Maehata (JPN) | 3:10.7 | QQ |
| 2 | Margery Hinton (GBR) | 3:13.5 | QQ |
| 3 | Jane Cadwell (USA) | 3:20.0 | QQ |
| 4 | Maria Lenk (BRA) | 3:26.6 | |

### Final

Es va disputar el dimarts 9 d'agost de 1932:
| Posició | Nedadora | Temps |
| 1 | Clare Dennis (AUS) | 3:06.3 OR |
| 2 | Hideko Maehata (JPN) | 3:06.4 |
| 3 | Else Jacobsen (DEN) | 3:07.1 |
| 4 | Margery Hinton (GBR) | 3:11.7 |
| 5 | Margaret Hoffman (USA) | 3:11.8 |
| 6 | Ann Govednik (USA) | 3:16.0 |
| 7 | Jane Cadwell (USA) | 3:18.2 |

## Referències

* ↑ «Swimming at the 1932 Los Angeles Summer Games: Women's 200 metres Breaststroke». Sports Reference. Arxivat de l'original el 17 April 2020. [Consulta: 11 setembre 2016].
* ↑ X Olympiade Committe. «Swimming». A: Official Report of the Olympic Games (en anglès), 1933, p. 597-652 [Consulta: 15 març 2014].
* ↑ «200 metres Breaststroke, Women - Olympedia».
# Nijni Burgaltai

Nijni Burgaltai (en rus: Нижний Бургалтай) és un poble de la República de Buriàtia, a Rússia, segons el cens del 2020 tenia 611 habitants.

## Referències

* ↑ Карта Джидинского района Бурятии
* ↑ Численность населения Российской Федерации по муниципальным образованиям на 1 января 2017 года Arxivat 2017-07-31 a Wayback Machine. Plantilla:Retrieved
* ↑ Расстояние от Алцака до Петропавловки 73 км
# Canarium ovatum

Canarium ovatum, anomenat pili en anglès, és un fruit tropical, proporcionat per una espècie d'arbre, una de les 600 espècies dins la família Burseraceae, que és natiu de les Filipines i és abundant en estat silvestre a la regió Bicol, particularment a Sorsogon, i en parts de Visayas i Mindanao.
Els arbres de l'espècie Canarium ovatum són de fulla persistent i asimètrics, arribant a 20 d'alt, amb la fusta resinosa i resistent al vent fort. Són dioics. El fruit és una drupa de 4 a 7 cm de llargada i amb un pes de 16 a 45 grams, l'ovari dels fruits conté tres lòculs, cadascun amb dos òvuls dels quals n'acostuma a desenvolupar-se només un. La pell del fruit es torna negra porpra en madurar. La polpa és fibrosa, carnosa i de color groc verdós.

## Usos

No es cultiven sinó que, a les Filipines, s'agafen els fruits d'arbres silvestres. El producte més important d'aquest arbre és el pinyol que s'afegeix a la xocolata, als gelats i en productes fornejats. Els principals compradors són Hong Kong i Taiwan, el pinyol és l'ingredient principal d'unes postres festives xineses conegudes com a pastís de lluna
El pinyol de pili és ric en els elements calci, fòsfor i potassi, també és ric en greixos i proteïnes. Proporciona un oli lleugerament groguenc comestible.
Els brots tendres es fan servir en amanides i la polpa es menja cuita i assonada, té una textura com de moniato i el seu valor nutritiu és similar a l'alvocat. També de la polpa se n'extreu oli i substitueix l'oli de llavors de cotó per a fer sabó o productes comestibles. Les parts dures de la llavor serveixen com a combustible i de medi inert per cultivar orquídies i Anthurium.

## Referències

* ↑ Chandler, W.H. 1958. Evergreen orchards. Lea i Febiger, Philadelphia

## Bibliografia

* Coronel, R.E. and J.C. Zuno. 1980a. Note: The correlation between some fruit characters of pili. Philippine Agriculturist 63: 163-165.
* Coronel, R.E. and J.C. Zuno. 1980b. Note: Evaluation of fruit characters of some pili seedling trees in Calauan and Los Banos, Laguna. Philippine Agriculturist 63: 166-173.
* Coronel, R.E., J.C. Zuno, and R.C. Sotto. 1983. Promising fruits of the Philippines, p. 325-350. Univ. Philippines at Los Banos, College of Agr., Laguna.
* Mohr, E. and G. Wichmann. 1987. Cultivation of pili nut Canarium ovatum and the composition of fatty acids and triglycerides of the oil. Fett Wissenschaft Technologie 89(3): 128-129.
* Neal, M.C. 1965. In gardens of Hawaii. Bernice P. Bishop Museum. Special Pub. Bishop Museum Press.
* Rosengarten, F. Jr. 1984. The book of edible nuts. Walker and Company, New York
* Pili nut fact sheet
# Línia evolutiva de Corphish

Aquesta línia evolutiva de Pokémon inclou Corphish i Crawdaunt.

## Corphish

Corphish és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i tipus sinistre i evoluciona a Crawdaunt.

## Crawdaunt

Crawdaunt és una de les espècies que apareixen a la franquícia Pokémon, una sèrie de videojocs, anime, mangues, llibres, cartes col·leccionables i altres mitjans que va ser inventada per Satoshi Tajiri i ha generat milers de milions de dòlars en beneficis per a Nintendo i Game Freak. És de tipus aigua i tipus sinistre i evoluciona de Corphish.

## Referències

* 1 2 3 «Corphish» (en anglès). pokemon-index, 2010. [Consulta: 27 maig 2012].
* 1 2 «Pokémon Franchise Approaches 150 Million Games Sold» (en anglès). PR Newswire. Nintendo, 04-10-2005 [Consulta: 21 setembre 2020].

## Enllaços externs

* Web oficial de Pokémon
* Corphish a Bulbapedia (anglès)
* Crawdaunt a Bulbapedia (anglès)
Espècies de Pokémon :
# Sisó de capell

El sisó de capell(Eupodotis senegalensis) és una espècie de gran ocell de la família dels otídids (Otididae) que habita sabanes, estepes i zones amb arbres dispersos per gran pard de l'Àfrica Subsahariana, fora de les àrees de selva densa.

## Referències

* ↑ «Sisó de capell». Cercaterm. TERMCAT, Centre de Terminologia. Rev. 15/11/2023(català)
# Nijnevàrtovsk

Nijnevàrtovsk (rus: Нижнева́ртовск pronunciat) és una ciutat de Khàntia-Mànsia, a Rússia. Amb una població d'uns 250.000 habitants és la segona més poblada de Khàntia-Mànsia darrere de Surgut.
Des de la dècada de 1960, la febre del petroli a la conca petrolífera de la Sibèria occidental va comportar un ràpid creixement de Nijnevàrtovsk, des d'un petit assentament a una ciutat gràcies a la seva situació dins del camp Samotlor a la riba nord de l'Obi. Gràcies a la indústria petroliera, és una de les ciutats més riques de Rússia.

## Història

Nijnevàrtovsk va ser fundada l'any 1909, com a estació de servei per a proporcionar fusta als vaixells del riu Obi. El nou llogarret tenia cinc cases i rebé el nom de Nijnevàrtovskoie (Нижневартовское), en referència al riu Vàrtovskaia, un afluent de l'Obi.
Nijnevàrtovsk va romandre un assentament petit fins a la dècada de 1960 en que les prospeccions van descobrir la magnitud de la conca petrolífera de la Sibèria occidental, un dels jaciments més grans del món. Això va comportar una explosió demogràfica passant de 2.300 habitants (el 1959) a 15.663 (el 1970) i a 241.457  (el 1990). El 9 de març de 1972 va rebre l'estatus de ciutat.

## Clima

Nijnevàrtovsk té clima continental caracteritzat per un llarg hivern i llarg període de cobertura de neu (entre 200 i 210 dies), curtes estacions de transició amb desglaç a la primavera tardana i glaçades a la tardor primerenca, un curt període lliure de gel (entre 100 i 110 dies), i un curt estiu (entre 10 i 14 setmanes). La temperatura mitjana anual és de -0.9 °C. Les seves dures condicions climàtiques fan que legalment tingui unes condicions equivalents a la Rússia del nord.

## Galeria

* Edificis de la ciutat, prop del llac Komsomólskoie
* Un autobús urbà
* Aeroport de Nijnevàrtovsk
* Grues als jaciments del nord, prop del llac Kimilemtor
# Unaman, Sunaman i Winaman de Växjö

Winaman, Unaman i Sunaman de Växjö o de Värend (Anglaterra?, s. XI - Värend, Småland, Suècia, ca. 1040) foren tres eclesiàstics anglesos, nebots del bisbe Sigfrid de Växjö i missioners a Suècia. Morts per uns bandolers, foren venerats com a màrtirs i són venerats com a sants per diferents confessions cristianes.

## Biografia

Els tres eren nebots del bisbe Sigfrid de Växjö, que havia estat enviat a Escandinàvia per evangelitzar-ne la població. Unaman era sacerdot, Sunaman diaca i Winaman sotsdiaca. Marxaren amb ell i, després d'anar a Noruega, marxaren a Dinamarca i a Suècia, on s'instal·laren a terres de Värend (Småland) i hi construïren una església.
En 1008, Sigfrid fou cridat pel rei i marxà, deixant la comunitat de Värend a cura dels tres nebots. No sabem res del que passà en aquest període, llevat que la comunitat prosperà. Cap al 1040 fou assaltada per uns bandolers comandats per Gunnar Gröpe, que arrasaren la ciutat i mataren Winaman, Unaman i Sunaman. Foren decapitats i els seus caps, ficats en un cistell, foren llençats al llac de Växjö.
Quan Sigfrid tornà, va recuperar els caps i instà el rei Olof, que va fer capturar els bandolers i els condemnà a mort; Sigfrid, però, intercedí per ells i va fer canviar la pena de mort per una compensació econòmica que donà al rei a canvi d'unes terres a Tiutursby (entre els llacs de Växjö i de Helga) per construiir-hi una missió.

## Vegeu també

* Sigfrid de Växjö

## Bibliografia

* Saints.sqpn.com Arxivat 2009-02-17 a Wayback Machine.
* Saints & Angels - Catholic Online. "St. Winaman"
* Latin Saints of the Orthodox Patriarchate of Rome
# Truèire

La Truèire (Truyère en francès) és un riu francès del Massís Central que discorre pels departaments de la Losera, el Cantal i l'Avairon. És l'afluent principal de l'Òlt, al qual conflueix per la riba dreta, per tant, és un subalfuent de la Garona, conca de la qual forma part.

## Geografia

La Truèire té la font al bosc de la Croix-de-Bor, a les muntanyes de la Margeride, a 1.450 metres d'altitud, al departament de la Losera. El curs pren direcció nord-oest, però es desvia del riu Allier per anar cap a l'Òlt. Aquest curs es deu a les colades basàltiques del voclà del Plomb, al Cantal fa 7 milions d'anys, que van bloquejar el pas prop de Saint-Flour i en aquest punt, el riu gira cap al sud-oest i baixa per una vall de relleu jove, per desembocar al riu Òlt una mica més avall del municipi d'Entraigas.

## Departaments i ciutats que travessa

* Losera (48) : Le Malzieu-Ville
* Cantal (15) :
* Avairon (12) : Entraygues-sur-Truyère

## Afluents principals

| el Mézère el Triboulin la Rimeize la Limagnole l'Ander Les Ternes | el Bès l'Épi el Remontalou el Lévandès el Lebot el Vezou | el Brezons l'Argence l'Ondes la Bromme el Goul la Selves |

## Hidrografia

El curs del riu és de 170 km de llargada amb desnivells importants, cosa que permet produir energia hidroelèctrica, com passa a les preses de Grandval, Serrans, Labarthe, Couesque... Les preses modifiquen els ecosistemes naturals i les activitats tradicionals com la pesca, sobretot la que usa la tècnica de la mosca.
El cabal ha esdevingut molt irregular amb les preses, així com les riuades per buidar els embassaments provoquen una erosió considerable. També s'incompleixen els cabals mínims, que provoquen la mort de molts peixos per asfíxia, així com l'entrada de materials tòxics.
# Campionats Europeus de judo de 2016

Els Campionats Europeus de judo de 2016 van ser la 27a edició dels Campionats Europeus de judo, organitzats per la Unió de Judo Europeu, i celebrats a Kazan (Rússia), entre el 21 i el 24 d'abril de 2016.

## Resultats
### Masculí

| Event | Or | Plata | Bronze |
| −60 kg | Walide Khyar | Orkhan Safarov | Hovhannes Davtyan Elios Manzi |
| −66 kg | Vazha Margvelashvili | Colin Oates | Arsen Galstyan Fabio Basile |
| −73 kg | Rustam Orujov | Lasha Shavdatuashvili | Rok Drakšič Nugzar Tatalashvili |
| −81 kg | Khasan Khalmurzaev | Avtandil Tchrikishvili | Ivaylo Ivanov Robin Pacek |
| −90 kg | Varlam Liparteliani | Krisztián Tóth | Piotr Kuczera Marcus Nyman |
| −100 kg | Henk Grol | Toma Nikiforov | Michael Korrel Grigori Minaskin |
| +100 kg | Teddy Riner | Or Sasson | Levan Matiashvili Daniel Natea |
| Equips | Geòrgia | Rússia | Polònia Azerbaidjan |

### Femení

| Event | Or | Plata | Bronze |
| −48 kg | Charline Van Snick | Éva Csernoviczki | Monica Ungureanu Dilara Lokmanhekim |
| −52 kg | Majlinda Kelmendi | Priscilla Gneto | Yulia Ryzhova Andreea Chitu |
| −57 kg | Automne Pavia | Ivelina Ilieva | Timna Nelson-Levy Nora Gjakova |
| −63 kg | Tina Trstenjak | Kathrin Unterwurzacher | Anicka van Emden Ekaterina Valkova |
| −70 kg | Gévrise Émane | Esther Stam | Fanny Estelle Posvite Szabina Gercsák |
| −78 kg | Audrey Tcheuméo | Guusje Steenhuis | Luise Malzahn Natalie Powell |
| +78 kg | Kayra Sayit | Svitlana Iaromka | Belkis Zehra Kaya Jasmin Kuelbs |
| Equips | Polònia | Rússia | Alemanya França |

### Medaller

| Posició | País | Or | Plata | Bronze | Total |
| 1 | França | 5 | 1 | 2 | 8 |
| 2 | Geòrgia | 3 | 3 | 2 | 8 |
| 3 | Rússia | 1 | 2 | 3 | 6 |
| 4 | Països Baixos | 1 | 1 | 2 | 4 |
| 5 | Azerbaidjan | 1 | 1 | 1 | 3 |
| 6 | Bèlgica | 1 | 1 | 0 | 2 |
| 7 | Turquia | 1 | 0 | 2 | 3 |
| 7 | Polònia | 1 | 0 | 2 | 3 |
| 9 | Kosovo | 1 | 0 | 1 | 2 |
| 9 | Eslovènia | 1 | 0 | 1 | 2 |
| 11 | Hongria | 0 | 2 | 1 | 3 |
| 12 | Bulgària | 0 | 1 | 1 | 2 |
| 12 | Regne Unit | 0 | 1 | 1 | 2 |
| 12 | Israel | 0 | 1 | 1 | 2 |
| 15 | Àustria | 0 | 1 | 0 | 1 |
| 15 | Ucraïna | 0 | 1 | 0 | 1 |
| 17 | Romania | 0 | 0 | 3 | 3 |
| 17 | Alemanya | 0 | 0 | 3 | 3 |
| 19 | Itàlia | 0 | 0 | 2 | 2 |
| 19 | Suècia | 0 | 0 | 2 | 2 |
| 21 | Armènia | 0 | 0 | 1 | 1 |
| 21 | Estònia | 0 | 0 | 1 | 1 |
| Total | Total | 16 | 16 | 32 | 64 |

## Referències

* ↑ Championships results
* ↑ «Press conference». Arxivat de l'original el 2016-08-25. [Consulta: 14 agost 2016].
* ↑ Plantilla:Kosovo-note
# Louis Meznarie

Louis Meznarie (Saintry-sur-Seine, 14 de gener de 1930 - Coudray-Montceaux, 5 d'agost de 2020) fou un preparador de motos i cotxes de competició i propietari d'un equip que va competir a les 24 hores de Le Mans.
Des de 1959 fins a 1971, va ser distribuïdor oficial de NSU, preparador de motos i després preparador d'automòbils. Del 1971 al 1983, va ser entrenador oficial del Porsche 911, amb una sèrie de victòries a la seva categoria a les 24 hores de Le Mans, al Campionat de França de Ral·lis i al Campionat Europeu de Ral·lis. A les 24 hores de Le Mans de 1972, assistit per Jürgen Barth, futur guanyador en un Porsche 936 el 1977, Sylvain Garant i Mike Keizer. El 911 de 2,5 litres, flanquejat pel número 41 i registrat sota la bandera de l'equip Louis Meznarie, va acabar 13è a la general mentre guanyava la seva categoria. Al Salon Moto Légende 2017, a París, Louis Meznarie havia venut aquestes últimes motocicletes en nombre de 4 NSU per la casa de subhastes Osenat. Els darrers anys, es movia cada vegada menys, però sempre ens agradava trobar-lo i intercanviar molts records. Va morir l'agost del 2020.

## Notes i referències

* ↑ «Louis Meznarie nous a quitté à 90 ans…». Auto News Info, 06-08-2020 [Consulta: 12 abril 2021].
* ↑ Chargé, Thierry. «1974 60 Porsche Carrera RSR». Les24heures. [Consulta: 12 abril 2021].
# NGC 47

NGC 47 és una galàxia espiral barrada a la constel·lació de la Balena (Cetus).
Va ser descoberta el 1886 per Ernst Wilhelm Leberecht Tempel.
El seu nom alternatiu NGC 58 es deu a l'observació feta per Lewis Swift, que no sabia que Tempel ja l'havia descobert abans.

## Referències

* ↑ Riccardo Giovanelli «A Digital Archive of H I 21 Centimeter Line Spectra of Optically Targeted Galaxies». The Astrophysical Journal Supplement Series, 1, 01-09-2005, pàg. 149–162. DOI: 10.1086/431550.
* 1 2 Karen Masters «Groups of Galaxies in the Two Micron All Sky Redshift Survey» (en anglès). Letters of the Astrophysical Journal, 2, 01-02-2007, pàg. 790–813. DOI: 10.1086/510201.
* ↑ «The morphological catalogue of galaxies equatorial survey». Astronomical Journal, 1993, pàg. 1637–1658. DOI: 10.1086/116543.
* 1 2 Afirmat a: Gaia Data Release 2. Llengua del terme, de l'obra o del nom: anglès. Data de publicació: 25 abril 2018.

## Enllaços externs

* SEDS: Spiral Galaxy NGC 47
* NGC 47 a WikiSky: DSS2, SDSS, GALEX, IRAS, Hydrogen α, X-Ray, Astrophoto, Sky Map, Articles i imatge (anglès)
Coordenades: 00$^h$ 14$^m$ 30.6$^s$; −07° 10′ 03″
# Cantó de Peçac-2

El cantó de Peçac-2 és un cantó francès del departament de la Gironda, situat al districte de Bordeus. Compta amb part del municipi de Peçac.

## Història

Llista dels consellers generals successius :
| Data d'elecció | Identitat | Partit |
| 1976-1982 | Alain Sautereau | PS |
| 1982-1988 | Robert Sicre | PS |
| 1988-1998 | Alain Rousset | RPR |
| 1998- | Jean-Jacques Benoît | PS |
| les dades anteriors no són pas conegudes ||||

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| - | - | - | - | - | - | 27.536 |
# Interpretació del Coneixement

El manuscrit conegut com a Interpretació del Coneixement és un text gnòstic que s'ha conservat en una traducció en llengua copta en el primer text del Còdex XI dels Manuscrits de Nag Hammadi trobats el 1945. Estava escrit originàriament en grec com es demostra per característiques lingüístiques de l'obra, però no s'ha conservat el llibre en aquesta llengua.

## Contingut

L'obra s'inclou en els textos originaris del corrent gnòstic conegut com a Valentinisme, fundat per Valentí, que va morir després del 155. El manuscrit està molt malmès i s'ha perdut bona part del text, Se n'han reconstruït fragments que presenten importants llacunes, i moltes pàgines no són gens clares. El text parla de les tensions internes entre diversos membres d'una comunitat cristiana.
El Valentinisme va ser el moviment més estès i influent del gnosticisme en l'antiguitat romana. Tenien comunitats importants a les ciutats d'Alexandria, Antioquia i especialment a Roma. A partir de la segona meitat del segle ii, les seves opinions van ser combatudes pels Pares de l'Església com ara Ireneu de Lió i Justí. Els valentinians al contrari d'altres corrents gnòstics, sempre van voler formar part de l'Església catòlica. Se sap que a durant el segle II Florí, un dels valentinians més conegut, va ser ordenat sacerdot per Víctor I, el bisbe de Roma.
El llibre descriu una congregació cristiana on conviuen gnòstics i ortodoxos, cosa que els separa en dos grups enfrontats. Els gnòstics reivindiquen la possessió de regals espirituals (charismata), com ara el do de la profecia i la capacitat de parlar a la congregació. L'altra sector de la comunitat, els no gnòstics, se senten menystinguts. El redactor del text descriu diverses visions que són clarament valentinistes. Explica l'origen celestial de Crist i s'hi troben semblances amb altres textos, com ara l'Evangeli de la Veritat. El text parla de l'origen celestial del cos de Crist. L'autor intenta reconciliar els dos sectors dels fidels i demana que cadascú accepti el do de fe que Déu li ha donat i que no tingui gelosia de ningú. Insta als gnòstics a que considerin el no gnòstics com a membres més ignorants dins de la comunitat. Fa servir fragments d'Epístoles Paulines en especial la Primera carta als Corintis, on Pau demana la reconciliació entre els membres del grup que tenen opinions diferents.
L'autor busca també introduir una certa jerarquia en la congregació. Fa una analogia amb el cos humà i diu que els que són espiritualment menys avançats, ala quals compara amb un dit, també formen part d'un cos que també inclou als que són més avançats espiritualment, que formarien la mà.
Fins a la meitat del segle II encara era possible que els cristians gnòstics i no gnòstics visquessin junts en una sola comunitat. El text diu que el lideratge del grup el portaven persones carismàtiques, i no estaven sotmesos a l'autoritat del bisbe.

## Referències

* ↑ Elaine H. Palels, Elaine G.; John D. Turner. "Interpertretation of knowledge". A: The Nag Hammadi library in English. San Francisco: Harper & Row, 1990, p. 480 i seg. ISBN 0060669357